ANEXA 3 LA HCL NR. ........../.........................

CONTRACT -CADRU
DE PRESTĂRI SERVICII DE DISPECERAT TAXI

NR
din
I.
PĂRŢILE CONTRACTANTE 
1.1. Dispecerat taxi autorizat – aut. nr. …………, nr. tel scurt ……………
SC ……………………………………. cu sediul în Timişoara, str. …………………………, nr. ……, înmatriculată la Registrul Comerţului sub nr. J35/…………./………………., cod CAEN ……………, Cod Unic de Înregistrare ……………….., atribut fiscal R ……………, având contul bancar nr. ……………………………………., deschis la ……………………………, sucursala ……………….., reprezentată legal prin ………………………………, în calitate de ……………………….., denumită în continuare PRESTATOR 
Transportatorul autorizat – PFA/IF/SC ………………………………aut. transport nr. ……………
1.2. D-nul/D-na ………………………………….., cu domiciliul stabil în ……………………., str. ……………………………., nr. …, bl. ……, et. ……., ap. ……, posesor al CI/BI, seria ………., nr.   ………….., eliberat la data ………………….., de către ……………………….., proprietar al autovehiculului marca ………………, nr. de înmatriculare ……………………….., serie motor ……………….., serie şasiu ……………………………..

1.3. SC …………………………………….., cu sediul în …………………….., str. ………………….,  nr. ………., înmatriculată la Registrul Comerţului sub nr. J35/…………/……………….., cod CAEN ………….., Cod Unic de Înregistrare ………………………, atribut fiscal R …………….., având contul bancar nr. ……………………………….., deschis la …………………………………, sucursala ……………………, reprezentată legal prin ……………………………., în calitate de ………………………………….., 

denumit în continuare BENEFICIAR

BENEFICIARUL îşi desfăşoară activitatea de transport persoane în regim de taxi, în baza autorizaţiei de transport nr. ………… eliberată la data de ………………., autorizaţia taxi nr. ………… (conform Anexei 1 la prezentul contract – în cazul SC), cu autoturismul deţinut în proprietate/leasing, am convenit încheierea prezentului contract, cu următoarele clauze:
II. OBIECTUL CONTRACTULUI 

2.1. Obiectul prezentului contract îl reprezintă furnizarea de comenzi taxi, de către PRESTATOR, non stop, în mod nepreferenţial, inclusiv sâmbăta, duminica şi în sărbătorile legale, prin dispeceratul propriu, cu numerele de telefon ................................................................................................................. (inclusiv numerele din reţeaua de telefonie mobilă).

2.2. Închirierea de către PRESTATOR către BENEFICIAR a echipamentului de emisie-recepţie, după caz.

2.3.Tariful unic practicat va fi de:

TARIFE PRACTICATE:

· Tarif de distanţă pe timp de ZI (între orele 06.00 – 22.00)

· Tarif de distanţă pe timp de NOAPTE (între orele 22.00 – 6.00)

· Tarif de staţionare/pornire (lei/oră).
2.4. Nivelul tarifului de distanţă practicat la nivelul dispeceratului taxi se stabileşte în raport direct cu valoarea medie a tarifelor de distanţă utilizate şi convenite obligatoriu cu majoritatea transportatorilor autorizaţi deserviţi şi nu poate depăşi tarifele maximale de distanţă aprobate prin HCLMT.

III. DURATA CONTRACTULUI

 3.1. Prezentul contract se încheie pe o perioadă de …… luni, începând cu data de …………….. – data semnării acestuia de către ambele părţi contractante, până la data de ………………… .

3.2. Durata prezentului contract se prelungeşte în mod automat, cu aceeaşi perioadă, la expirarea termenului prevăzut mai sus, dacă niciuna dintre părţi nu îşi exprimă, în scris, intenţia de încetare a contracului.

IV. DREPTURILE ŞI OBLIGAŢIILE PRESTATORULUI

4.1. PRESTATORUL are următoarele drepturi:

a) de a încasa tariful pentru serviciile oferite BENEFICIARULUI, la termenele şi în condiţiile stabilite, conform prevederilor prezentului contract;
b) de a verifica dacă BENEFICIARUL utilizează în mod corespunzător echipamentul care i-a fost încredinţat, conform procesului de predare-prirnire (Anexa nr. 2 la contract), pentru buna desfăşurare a activităţii sale;
c) de a verifica, ori de câte ori consideră că este necesar şi fără vreun avertisment prealabil, dacă BENEFICIARUL îşi desfăşoară activitatea astfel încât să nu prejudicieze în nici un fel renumele şi imaginea PRESTATORULUI;
d) în cazul transportului de persoane, are dreptul de a încadra tariful de distanţă stabilit de BENEFICIAR, ca TARIF UNIC, pe timp de zi şi pe timp de noapte, la nivelul întregului dispecerat, în conformitate cu normele de stabilire a tarifelor emise de A.N.R.S.C.
4.2.
PRESTATORUL are următoarele obligaţii:      

a) să excludă orice tratament discriminatoriu aplicat, transportatorilor autorizaţi deserviţi, precum şi orice tendinţă monopolistă, de control al pieţei şi de stimulare a concurenţei;
b) să nu aplice practici prin care să provoace discriminarea, concurenţa;
c) de a pune la dispoziţia BENEFICIARULUI permanent serviciile dispeceratului taxi propriu şi de a permite acestuia folosirea numelui dispeceratului
........................................ (denumirea completă a denumirii dispeceratului, astfel cum a fost înregistat la Oficiul Registrului Comerţului) în activitatea pe care acesta o desfăşoară;
d) de a pune la dispoziţia BENEFICIARULUI echipamentele tehnice şi dotările necesare desfăşurării activităţii acestuia, pe bază de proces verbal de predare-prirnire;
e) de a instala pe autovehiculul BENEFICIARULUI echipamentul tehnic, respectiv o staţie de emisie - recepţie cu microfon şi o antenă, acestea putând fi ale PRESTATORULUI sau după caz, ale BENEFICIARULUI;
f) să nu deservească taxiuri dotate cu staţii radio de emisie-recepţie deţinute ilicit, taxiuri autorizate de alte administraţii locale decât Primăria Municipiului Timişoara, taxiuri neautorizate sau autovehicule care execută transport în regim de închiriere;
g) de a asigura permanenţa funcţionării dispeceratului la numerele de telefon existente, precum şi a staţiilor radiotelefon în condiţii optime de calitate şi de a asigura supravegherea traficului telefonic şi radio, intervenind în cazul folosirii necorespunzătoare a staţiei radiotelefon sau a frecvenţei radio;
h) de a asigura service-ul echipamentului de emisie-recepţie propriu, în cazul în care se constată
existenţa unor deficienţe în buna funcţionare a acestuia, ori de câte ori este necesar timpul
programului de lucru şi în limita posibilităţilor tehnice;


i) să încheie contracte de prestări servicii de dispecerat taxi numai cu transportatorii autorizaţi de Primăria Municipiului Timişoara şi care desfăşoară permanent, serviciul de transport în regim de taxi în municipiul Timişoara;

j) să controleze respectarea de către transportatorii autorizaţi a obligaţiilor ce derivă din prevederile contractelor de prestări servicii de dispecerat taxi încheiate cu aceştia;

k) să informeze clientul, la cererea expresă a acestuia sau în momentul solicitării serviciului

 transport de către un client, în legătură cu tariful sau gama de tarife pe care le practică taxiurile  deservite şi să respecte preferinţa acestuia;

 l)   să ţină un registru special de evidenţă a elementelor de identificare a tuturor staţiilor radio de   emisie-recepţie,    aflate   în   dotarea   taxiurilor   deservite,    numerelor   de    apel,   denumirii transportatorului autorizat deservit, numărului şi duratei de valabilitate ale autorizaţiei taxi;
m)  să comunice, la solicitarea autorităţilor de control abilitate, informaţiile solicitate privind
            utilizatorii serviciilor de dispecerat taxi; 

n)  să deţină, la sediul dispeceratului taxi, copii după următoarele documente aparţinând tuturor taximetriştilor aflaţi sub contract (transportatori autorizaţi - persoane fizice autorizate, întreprinderi familiale sau angajaţi ai societăţilor comerciale): certificatul de atestare profesională al taximetristului; permisul de conducere; seria şi numărul CI/BI; contractul de muncă valabil; cazierului de conduită profesională; autorizaţiei taxi şi a autorizaţiei de transport vizate la zi de Autoritatea de Autorizare; documente doveditoare a provenienţei şi a datelor de identificare a staţiei radio de emisie-recepţie; cartea de identitate a autovehiculului; certificatul de înmatriculare al autovehiculului cu viza ITP valabilă;
o)  să emită document fiscal la plata contravalorii serviciului prestat;
p)   să respecte numărul minim de taxiuri şi programele minimale de lucru ale taxiurilor în piaţă;
q)  să respecte alte prevederi stabilite de autoritatea de autorizare din cadrul Primăriei Municipiului Timişoara şi alte prevederi stabilite de legislaţia în vigoare.
V. DREPTURILE ŞI OBLIGAŢIILE BENEFICIARULUI
5.1.
BENEFICIARUL are următoarele drepturi: 

a) de a desfăşura, în condiţii de legalitate activitatea de transportator autorizat beneficiind de accesul autorizat la numărul de telefon scurt; numele, la portofoliul de clienţi şi la serviciile dispeceratului taxi, precum şi de echipamentul tehnic şi de dotările puse la dispoziţia sa de acesta, dacă este cazul;
b) de a beneficia de comenzile taxi transmise pe frecvenţa radio, în mod nepreferenţial, non stop, inclusiv sâmbăta, duminica şi în sărbătorile legale.
c) de a stabili, ajusta sau modifica tariful conform modului de calcul prezentat în Ordinul ANRSC nr. 243 din 3 decembrie 2007 privind aprobarea Normelor metodologice de stabilire, ajustare sau modificare a tarifelor pentru serviciile de transport public local de persoane în regim de taxi.
5.2.
BENEFICIARUL are următoarele obligaţii:

a) să plătească preţul pentru serviciile de care beneficiază, la termenele şi în condiţiile stabilite de comun acord, prin prezentul contract;
b) să practice numai tarifele stabilite, ajustate sau modificate, conform legislaţiei în vigoare şi precizate în prezentul contract şi să nu aducă, în caz contrar, atingere imaginii şi renumelui dispeceratului;
c) să posede toate actele şi documentele necesare desfăşurării activităţii de transport în regim de taxi, vizate la zi şi să pună la dispoziţia PRESTATORULUI un set de copii prevăzute la pct. 4.2. lit. n;
d) să nu execute activitatea de transport în regim de taxi fără a avea sigiliile corespunzătoare la aparatul de taxat sau fără a avea aparatul de taxat şi lampa taxi în funcţiune şi în poziţia de operare respectivă;

e) să respecte normele de circulaţie şi  să poarte obligatoriu centura de siguranţă în cazurile prevăzute de legislaţia în vigoare;
f) să aibă ţinută decentă, curată şi corespunzătoare, un comportament disciplinat, civilizat şi preventiv în relaţia cu clienţii şi cu personalul de la dispecerat, respectând normele de conduită şi de bună practică stabilite pentru conducătorii auto de către PRESTATOR; să nu iniţieze pe frecvenţa de lucru alte discuţii în afara celor referitoare strict la problemele de serviciu şi să se adreseze dispecerului de serviciu şi colegilor folosind un limbaj adecvat;
h) să oprească pe traseu la semnul vizibil al clientului, când taxiul se află în poziţia de operare «Liber», staţionar sau în mişcare, cu excepţia cazului când se deplasează să preia un client la comanda dispecerului sau când condiţiile de trafic nu permit această manevră;

i)   să afişeze, la vedere-lângă lista de tarife practicate, principalele obligaţii ale clientului-prezentate ca extrase din lege;

j) să nu transporte clienţi pe bancheta din faţă, decât în cazul în care îi atenţionează în prealabil că au obligaţia să poarte centura de siguranţă;
k)  să transporte clientul la destinaţie pe traseul optim sau pe traseul solicitat ori convenit cu acesta;
1)   să nu fumeze şi să nu utilizeze mijloacele audio/video fără acordul clientului;
m) să nu refuze nejustificat clientul sau să nu îl condiţioneze, în nici un fel şi sub nici o formă, în efectuarea unei curse pe teritoriul municipiului Timişoara şi să respecte solicitările legale ale acestuia; Orice eventual refuz trebuie obligatoriu justificat, de îndată de taximetrist prin anunţarea dispeceratului cu privire la această situaţie;
n) să nu angajeze transportul unui client aflat în stare avansată de ebrietate şi să anunţe obligatoriu dispeceratul cu privire la această situaţie;
o) să transporte bagajele clienţilor în limitele spaţiului destinat pentru acestea, fără perceperea de tarife suplimentare;
p) să nu încarce taxiul peste capacitatea sau gabaritul de transport autorizat şi să nu transporte bagaje sau bunuri care să nu permită închiderea portbagajului, portierelor şi a geamurilor;
q) să elibereze bonul client la finalul cursei, pe baza căruia va încasa contravaloarea prestaţiei efectuate şi să nu pretindă ca plată pentru prestaţia efectuată decât suma prevăzută pe acesta;
r) să folosească şi să menţină în condiţii optime de funcţionare echipamentul din dotare, orice defecţiune a acestuia trebuind să fie adusă imediat la cunoştinţa PRESTATORULUI, pentru a fi remediată. Orice defecţiune cu caracter tehnic produsă din cauza sa va fi remediată de către PRESTATOR, costurile reparaţiei fiind suportate de către BENEFICIAR, (inclusiv la echipamentele aflate în proprietatea BENEFICIARULUI). Este interzisă intervenţia în parametrii tehnici de funcţionare reglaţi de PRESTATOR, chiar dacă BENEFICIARUL este proprietarul echipamentului.
s) să respecte obligaţiile în ceea ce priveşte protecţia mediului, normele de protecţia muncii, PSI, fiind singurul responsabil în cazul producerii unor evenimente;

t)   să răspundă pentru eventualele daune produse clienţilor prin asigurarea de persoane şi bagaje;

u)   să prezinte informaţiile cerute şi să faciliteze accesul organelor de control împuternicite la aparatul de taxat, pentru verificare sau să se prezinte periodic sau ori de câte ori este nevoie, la sediul PRESTATORULUI sau în traseu-la cererea agenţilor constatatori, pentru verificarea aparatului de taxat şi a staţiei de emisie-recepţie; 
v)  să restituie, la sfârşitul contractului, în perfectă stare de funcţionare, echipamentul tehnic şi dotările care i-au fost încredinţate, conform procesului verbal de predare-primire, precum şi însemnele sau orice alte înscrisuri montate pe autovehicul pe perioada derulării contractului; în caz contrar, utilizarea în continuare a acestora, constituie infracţiune de concurenţă neloială şi se pedepseşte cu închisoare de la 6 luni la 2 ani sau cu amendă, conform art. 5 din Legea nr. 11 din 1991 privind combaterea concurenţei neloiale; 
w) să întreţină în permanenţă curat şi îngrijit, aspectul exterior şi interior al autovehiculului în conformitate cu prevederile Legii nr. 38/2003, modificată şi completată;
x)  sub sancţiunea rezilierii contractului şi a plăţii de daune interese, BENEFICIARUL se obligă să nu implice taxiul sau el ca persoană să nu se implice în mod deliberat, direct sau indirect, în activităţi cu caracter infracţional ori în alte acte antisociale; 
y) să nu utilizeze staţia radio de emisie-recepţie din dotarea taxiului pentru alarma falsa sau nejustificată, care poate genera sau favoriza tulburarea ordinii publice;

z)   să anunţe organele de poliţie, în cel mai scurt timp şi cu prioritate, despre orice faptă gravă la care au participat sau au fost martori;

aa) de a păstra integritatea înscrisurilor exterioare (fără a prezenta dezlipiri, adăugiri pe toata durata executării serviciului public de transport persoane în regim de taxi).
ab)să nu execute curse în afara municipiului Timişoara decât la cererea expresă a clientului, cu acordul taximetristului, având obligaţia revenirii în localitate după executarea cursei; 
ac) să se supună controlului autorităţilor abilitate şi să prezinte la control, în timpul activităţii, documentele prevăzute de legislaţia în vigoare;
ad) să anunţe de îndată dispeceratul, dacă la terminarea cursei a găsit vreun obiect care nu îi aparţine;

ae) să respecte alte prevederi stabilite de autoritatea de autorizare din cadrul Primăriei Municpiului Timişoara şi alte prevederi stabilite de legislaţia în vigoare; 

af) să nu înstrăineze, să nu împrumute taxiul şi să nu folosească în alte scopuri echipamentul radio 

     fără anunţarea dispeceratului taxi;

ag) să  informeze  urgent  (în  max.  24  ore)  întreruperea  temporară  a  activităţii  şi  să  predea   PRESTATORULUI pe perioada întreruperii, staţia radiotelefon;

VI.
PREŢUL CONTRACTULUI ŞI MODALITĂŢILE DE PLATĂ
6.1 Suma, pe care BENEFICIARUL va trebui să o plătească PRESTATORULUI pentru serviciile efectuate de către acesta, precum şi termenele şi modalitatea de plată a acestei sume, sunt …....... în data de ........................ a fiecărei luni.
6.2. Suma stabilită prin prezentul contract, poate fi schimbată de către PRESTATOR, de fiecare dată
când acest fapt se impune, acesta având obligaţia de a aduce aceasta la cunoştinţa BENEFICIARULUI,
înainte de a efectua schimbarea.

VII.
ÎNCETAREA CONTRACTULUI
Prezentul contract încetează în următoarele situaţii:

a) la expirarea termenului pentru care a fost încheiat, dacă nici una din părţi nu doreşte prelungirea contractului;
b) prin denunţare unilaterală a contractului cu plata la zi a tarifului de dispecerizare, exprimat în scris, cu cel puţin 15 zile înainte de data la care se doreşte încetarea, în cazul în care nu sunt respectate prevedrile art. VI din prezentul contract;
c) prin acordul ambelor părţi, exprimat în scris, cu cel puţin 15 zile înainte de data la care se doreşte încetarea;

d) în situaţia în care BENEFICIARUL săvârşeşte abateri de la legalitatea, calitatea şi siguranţa serviciului public de transport în regim de taxi în desfăşurarea activităţii sale, constatate şi sancţionate de organele abilitate, urmând ca acestea să fie menţionate în cazierul de conduită profesională;
e) în cazul nerespectării de către BENEFICIAR a obligaţiilor contractuale prevăzute la pct. 5.2 sau a REGULAMENTULUI DE ORDINE INTERIOARĂ a dispeceratului taxi autorizat;
f) în situaţia în care PRESTATORUL primeşte reclamaţii repetate şi întemeiate (probate cu dovezi), de către reclamant, cu privire la desfăşurarea activităţii BENEFICIARULUI;
g) în situaţia inscripţionării autovehiculului cu alte însemne sau cu orice alte înscrisuri neautorizate de Autoritatea de Autorizare din cadrul Primăriei Municipiului Timişoara decât cele aparţinând PRESTATORULUI;
h) în situaţia utilizării altor tarife decât cele stabilite prin prezentul contract;
i) în situaţia refuzului BENEFICIARULUI de a fi supus controlului în traseu la cererea scrisă a agenţilor constatatori.

VIII.
FORŢA MAJORĂ
Forţa majoră, aşa cum este ea definită de lege, apără de răspundere partea care o invocă.

Partea contractantă care invocă forţa majoră trebuie să anunţe cealaltă parte contractantă în termen de 5 zile de la apariţia acesteia, în mod direct sau prin orice alte mijloace doveditoare şi, de asemenea, încetarea acestei situaţii.

Neanunţarea în termenul precizat mai sus, a începerii şi a sfârşitului cazului de forţă majoră, duce la suportarea daunelor provocate celeilalte părţi contractante, de către partea contractantă care nu a anunţat.
IX. LITIGII 

Litigiile, de orice fel, dintre părţile contractante mergând din înterpretarea şi neexecutarea prezentului contract, care nu pot fi soluţionate pe cale amiabilă vor fi soluţionate de către instanţele de judecată, conform legilor în vigoare.

X. DISPOZIŢII FINALE
10.1. Prezentul contract reprezintă voinţa părţilor şi serveşte interesul comun al părţilor contractante, care se obligă să îl execute întocmai, cu bună-credinţă, sinceritate, seriozitate şi a fost încheiat în conformitate cu prevederile legilor în vigoare.

10.2. Pe toată durata contractului, echipamentul tehnic şi dotările puse la dispoziţia BENEFICIARULUI rămân proprietatea PRESTATORULUI, după caz.

10.3.
În situaţia în care echipamentul tehnic este furat, pierdut sau deteriorat ireparabil,
BENEFICIARUL va plăti PRESTATORULUI valoarea acestuia, dacă se impune.


10.4 . In cazul în care BENEFICIARUL nu obţine sau nu îşi vizează la termen actele şi documentele necesare desfăşurării activităţii de transportator autorizat, prezentul contract devine nul.
10.5 . Orice modificare a prezentului contract se realizează numai cu acordul ambelor părţi contractante, prin act adiţional.
10.6 . Anexele şi actele adiţionale (în cazul modificării contractului) fac parte integrantă din prezentul contract. 

10.7. Autovehiculul BENEFICIARULUI trebuie să îndeplinească, în mod obligatoriu, următoarele condiţii:
a) va fi în perfectă stare de funcţionare şi rulare, fără urme de avarii, cu toate accesoriile prevăzute de lege şi de Regulementul de organizare şi funcţionare a serviciului de transport în regim de taxi, aprobat pron HCL nr. 101/2009, cu inspecţia tehnică efectuată la zi;
b) pe toata durata derulării prezentului contract, aspectul general al autovehiculului va fi stabilit în conformitate cu standardele în vigoare, fără accesorii şi însemne suplimentare neautorizate;
c) va avea încheiată asigurarea obligatorie de răspundere civilă auto, precum şi asigurarea de persoane şi de bagaje, pe toata perioada de derulare a prezentului contract;
d) va fi dotat cu aparat de taxat cu aprobare de model şi verificat de către Biroul de Metrologie Legală, fiind setat pe tarifele stabilite conform legii şi practicate de către PRESTATOR ca tarife unice, care vor fi practicate de către BENEFICIAR pe toată perioada derulării prezentului contract.
10.8 . Prezentul contract va fi depus de către BENEFICIAR, în original, la autorităţile competente, pentru obţinerea sau vizarea documentelor necesare desfăşurării activităţii de transportator autorizat.
10.9 . Actele adiţionale la prezentul contract, precum şi rezilierea contractului vor fi depuse la autoritatea competentă, în original, de către PRESTATOR.

10.10.
Prezentul contract intră în vigoare de la data semnării lui de către ambele părţi.

10.11.Toate notificările prevăzute în acest contract trebuie să se facă în scris.
Prezentul contract s-a întocmit în trei exemplare, cu valoare juridică egală, câte unul pentru fiecare parte
contractantă, iar unul pentru autoritatea competentă.

PRESTATOR - S.C                                                                      BENEFICIAR - PFA/IF/SC

ANEXA 1 LA Contractul nr. ........................./...........................
	Nr. crt.
	Numărul autorizaţiei taxi
	Marcă vehicul
	Nr. de înmatriculare vehicul
	Serie motor
	Serie şasiu

	
	
	
	
	
	

	
	
	
	
	
	

	
	
	
	
	
	

	
	
	
	
	
	


ANEXA 2 LA Contractul nr................................./............................................

PROCES –VERBAL DE PREDARE – PRIMIRE A ECHIPAMENTULUI DE EMISIE – RECEPŢIE

Încheiat azi …………………… între dispeceratul SC ..................................... , cu sediul în Timişoara, str. ............................., nr. ......., reprezentată legal de domnul/doamna .................................. în calitate de predător  şi    

- PFA/IF/SC ..................................., cu sediul în Timişoara, str. ....................................., nr. ........., reprezentat legal de domnul/doamna ....................................................... , în calitate de primitor. 


În baza Contractului de prestări servicii de dispecerat taxi nr. .................../............................ s-a procedat la predarea – primirea echipamentului de emisie – recepţie, după cum urmează:
-;

-;

